banderole
Store norske leksikon,Ordforklaringer,Ord og uttrykk på andre språk,Franske ord og uttrykk
Banderole er en snor med dusker, som en trompet bæres i. Ordet brukes også om en lansefane eller en skipsvimpel.
På gamle malerier, kobberstikk og tresnitt er banderole de flagrende båndene med innskrifter som tjente til å forklare figurene.Banderole brukes også om et smalt papiromslag på en vare, for eksempel en bok, for å presentere eller reklamere for den.Banderole var også et stempelmerke, som blant annet ble benyttet i tobakkindustrien og påsatt den enkelte tobakkpakke som tegn på at en avgift, kalt banderoleskatt, var betalt til staten. Se banderole – stempelmerke. Les mer i Store norske leksikon fremmedord